**ПРОЦЕДУРИ ЗА ЛИЦЕ:**

1. **ХАЙФУ Vmax** – високоинтензивен фокусиран ултразвук на лице /HIFU/ - технология от бъдещето, която ни прави по-красиви и млади със стегната кожа! В света на естетиката – това е ЛИФТИНГ ефект, който не може да се постигне с нито една друга процедура. ХАЙФУ /HIFU/ е абревиатура и означава High Intensity Focused Ultrasound или Високо интензивен фокусиран ултразвук. ХАЙФУ постига резултатите от оперативен лифтинг на лицето или тялото, но без никаква инвазивна хирургия или инжекции и без време за възстановяване.
2. **Водно дермабразио** - иновативна система за почистване, изглаждане и подмладяване на кожата, която замества механичните техники, използвани до този момент. Водното дермабразио внимателно отстранява най-горния слой от мъртви клетки. Водното дермабразио има по-дълготрайни резултати и е значително по-щадяща за кожата - няма болка и зачервявания! Хидратира, премахва комедони и дава чудесни резултати при мазна кожа с разширени пори. Това е една от най-ефективните процедури при борба с акне и черни точки. Също така стимулира клетките, произвеждащи колаген, а това спомага за изглаждане на бръчките.
3. **Радиочестотен лифтинг** - Процедура за стягане и моделиране на кожата на лицето без хирургична намеса. Радиочестотните вълни "бомбардират" клетките, които произвеждат колаген - фибробластите. Излъчваната от накрайник енергия ги затопля, това води до производството на нови колагенови влакна, дермата увеличава здравината и еластичността си и се получава силен стягащ ефект. Радиочестотната терапия стяга кожата, подобрява кръвоснабдяването, почиства токсините и изглажда бръчките.
4. **Биолифтинг** - Биолифтингът създава резонанс, идентичен с този на човешкия организъм, като по този начин стимулира повърхностно кръвообръщението на околоочния контур и постига пасивна гимнастика на мускулите. Биолифтингът е перфектната терапия за отпуснати клепачи, торбички под очите, тъмните кръгове, подпухналост и финни бръчици в околоoчната зона. Околоочният контур е най-деликатната зона от лицето.
5. **Безиглена мезотерапия** - Използва техники за електропорация и електроосмоза, които доставят активните вещества и ги транспортират дълбоко в кожата без инжектори. Прилагането на безиглена мезотерапия в козметичната индустрия дава възможност ефективно да се третират много кожни несъвършенства без риск от нараняване на кожата и белези. Високоенергийните подхранващи серуми навлизат директно в кожната тъкан и се усвояват изключително бързо. Този процес стимулира метаболизма на кожата и я поддържа еластична и нежна.
6. **Кислородна мезотерапия** - Представлява точково въздействие върху кожата с високоскоростна струя чист кислород. Известна е още като кислородна мезотерапия, кислороден пилинг и кислородно вливане. Струя чист кислород (97 - 98%) се впръсква под налягане, достигайки до най-долните кожни слоеве. Тъканите се насищат с кислород, който на клетъчно ниво активира и регулира жизнените функции на кожата. Кислородът не само прониква във всички слоеве, но и изпълнява функцията на проводник на активни козметични средства, прилагани по време на процедурата.
7. **Ултразвукова терапия** с хиалуронов гел или други активни вещества според типа кожа
8. **Лифтинг маска с иновативна френска козметика** за моментален ефект на изглаждане, дори и на дълбоки бръчки.
9. **Цялостни терапии на лице с българска козметика Collagena**
10. **Цялостни терапии на лице с българска козметика Glory**

ПРОЦЕДУРИ ЗА ТЯЛО:

1. **Криолиполиза** – неинвазивна липосукция - Криолиполизата е метод за трайно отстраняване на мастни клетки, чрез замразяване без да уврежда кожата, мускулите и други тъкани. Това е метод за намаляване на подкожни мастни клетки в зони, които е трудно да бъде постигнато трайно отслабване.
2. **Хайфу** - високоинтензивен фокусиран ултразвук на тяло /HIFU/ - изключително подходяща за стягане на цялото тяло процедура – ръце, корем, дупе, вътрешна част на крака, зоната около колената, глезените. Това не е процедура за отслабване. Това е метод за коригиране и стягане на кожата след отслабване.
3. **Радиочестотен лифтинг за тяло** + червена фотонна светлина, 5MHZ /изглажда целулит, оформя и стяга/ - Радиочестотният лифтинг е процедура за стягане и моделиране на кожата на тялото или лицето, без хирургична намеса. Радиочестотни вълни "бомбардират" клетките, които произвеждат колаген - фибробласти. Излъчваната от накрайник енергия ги затопля, а това води до производството на нови колагенови влакна, дермата увеличава здравината и еластичността си и се получава силен стягащ ефект.
4. **Ултразвукова кавитация** 40 KHz + RF + червена фотонна светлина, намалява мастните натрупвания, изглажда, оформя и стяга /едновременно въздействие на комбиниран апарат/. При кавитацията отделни зони от тялото се обработват с ултразвук. Ултразвукът въздейства на мастните клетки и ги превръща в тeчност. Тази течност после се изхвърля от тялото с отделителната система. Това прави кавитацията перфектна за сваляне на сантиметри от проблемни зони като дупе, бедра, ръце и корем. Бонусът е, че кавитацията е идеална и за борба с целулита.
5. **Вакуум масаж** - благодарение на вакуума, механично се въздейства на целулита и натрупаните мазнини, които се изхвърлят чрез лимфата. Уредът е предназначен също така и за лимфен дренаж. Въздейства на стрии, като подпомага заглаждането релефа на кожата. При терапия с уреда се постига ускоряване на кръвната циркулация, дрениране на токсините, стимулира се метаболизма и се елиминират излишните мазнини по тялото.
6. **Липолазер**- Липолазерът разрушава мастните клетки, намалява трайно обиколките и изглажда целулита. Технологията липолазер използва ниски нива на лазерна енергия, която взаимодейства химически и биологически с мастните клетки. Лазерната енергия предизвиква промяна на химичния състав на клетката и освобождаване на ензима липаза, който има способността да разгражда триглицеридите на мастни молекули и глицерол.
7. **Класически масаж -** Масажът засилва кръвообръщението, подобрява лимфната система, както и дейността на нервната система. Класическият масаж е отлично профилактично средство за всекидневно здраве! Предлаганият масаж е подходящ при обща скованост на тялото, предизвикана от заседналия начин на живот.
8. **Арома масаж -** Аромамасажът съчетава терапевтичното действие на масажа с благотворните свойства на етеричните масла приети чрез кожата и обонянието. Аромамасажът оказва изключително благоприятно въздействие върху организма - успокоява нервната система, премахва умората, създава чувство за бодрост и тонизира целия организъм. Под влиянието на масажа рефлекторно се подобрява общото състояние на организма, повишава се жизнеността, увеличава се работоспособността и се подобрява сънят.
9. **Масаж Ломи – Ломи -** Хавайският масаж Ломи-ломи е най-екзотичния дълбоко релаксиращ масаж. Той е наследство от древните полинезийски лечители, предаващо се от поколение на поколение.